钦定古今图书集成/明伦汇编/家范典/第013卷 > 《短歌行》魏·文帝
## 钦定古今图书集成/明伦汇编/家范典/第013卷 > 《短歌行》魏·文帝

王僧虔《技录》云：“《短歌行》《仰瞻》一曲，魏氏遗令，节朔奏乐，魏文制此辞，自抚筝和歌。歌者云：‘贵官弹筝’。” 贵官即魏文也。此曲声制最美，辞不可入宴乐。

翩翩飞鸟，挟子巢栖。我独孤茕，怀此百离。忧心孔疚，
莫我能知。人亦有言，“忧令人老。嗟我白发，生一何早。
长吟永叹，怀我圣考。曰仁者寿，胡不是保。”